Poate ați dat în ultima perioadă, în online, peste videoclipuri și imagini care promovează un trend cunoscut sub numele de "prăjirea patului" sau "putrezirea în pat" în traducere mot a mot. Această tendință încurajează oamenii să își petreacă zile întregi în pat, să se relaxeze vizionând emisiuni și filme și mâncând direct în așternut și să se trezească nu dimineața ci doar atunci când sunt complet odihniți, bineînțeles când este posibil, mai cu seamă în weekend.
Se consideră timp petrecut, în mod intenționat, cu tine.
@dryftsleep have you tried it? ???? #bedrotting #stressrelief #softliving #sleep ♬ Living In A Haze - Milky Chance
Deși această idee poate părea atrăgătoare, mai ales în lumea agitată și stresantă de astăzi, ea ridică îngrijorări mari cu privire la impactul său asupra bunăstării fizice și mentale. Odihna este esențială pentru a ne reîncărca energia, a reduce stresul și a preveni epuizarea, însă... ce-i pre mult, strică - spun medicii de peste ocean, potrivit Fox10.
"Bed roasting" sau "bed-rotting" atrage persoanele care caută o pauză de la cotidian. Cu toate acestea, este esențial să fim precauți în a transforma această practică de relaxare într-un obicei zilnic. Există riscuri pentru sănătate asociate cu perioadele prelungite de inactivitate. Un stil de viață sedentar poate duce la înrăutățirea sănătății cardiovasculare, la creșterea riscului de boli cronice și la întreruperea ciclului natural al somnului. S-a dovedit că activitatea fizică zilnică, cum ar fi mersul pe jos, este benefică atât pentru corp, cât și pentru minte.
De ce este, de departe, un obicei nociv
Bed-rotting este periculos din mai multe motive:
Infecții: Persoanele cu mobilitate redusă care stau mult timp într-o poziție sunt expuse la riscul de a dezvolta leziuni cutanate, cunoscute sub numele de escare de decubit sau ulcere de presiune. Aceste leziuni sunt vulnerabile la infecții bacteriene, care pot fi extrem de periculoase și pot duce chiar la septicemie sau alte complicații grave.
Dureri și disconfort: Bed-rotting-ul poate cauza dureri intense și disconfort pentru persoanele afectate, afectându-le calitatea vieții și capacitatea de a se mișca și de a efectua activitățile zilnice.
Complicații medicale: Pe lângă infecții, bed-rotting-ul poate duce și la complicații medicale precum gangrena, necroza țesuturilor și probleme de circulație, care pot necesita intervenții medicale imediate și pot pune în pericol viața.
Costuri financiare: Tratamentul escarelor de decubit și complicațiile asociate pot fi extrem de costisitoare, atât pentru persoanele afectate, cât și pentru sistemul de sănătate în ansamblul său.
Impact emoțional: Bed-rotting-ul poate avea un impact emoțional semnificativ asupra persoanelor afectate și a familiilor acestora, provocând stres, anxietate și depresie din cauza durerii, disconfortului și limitărilor de mișcare asociate.
Evită "să faci gaură în canapea"
Psihologul Saverio Tomasella trage un semnal de alarmă cu privire la potențialele pericole ale adoptării "prăjirii în pat" drept rutină zilnică. Acest obicei poate conduce la letargie, apatie, izolare socială, sentimente de singurătate și un risc crescut de depresie, potrivit euro.com.
Este vital să facem distincția între momentele de odihnă sporadică și transformarea acestei stare de inactivitate într-un obicei cotidian. Experții din domeniul sănătății recomandă echilibrarea momentelor de relaxare cu activități fizice și interacțiuni sociale pentru a menține o stare generală de bine.
Deși odihna este esențială pentru reîncărcarea bateriilor, este la fel de important să ne menținem activi și conectați social pentru a ne îmbunătăți sănătatea mintală și emoțională. Așadar, "să zaci în pat" nu e soluția, nici pe departe.
Fiți la curent cu ultimele noutăți. Urmăriți DCNews și pe Google News